
IOAMI  PREUDENBERGIO. 


In  praeclarissimis  humani  ingenii  monumentis,  quae 
veteres  scriptores  prodiderunt ,  cum  saepe  animum  offen- 
dant  maculae  seu  temporis  iniquitate  seu  liominum  fraude 
inspersae :  eas  ut  detergerent  viri  ingenio  ac  doctrina  egregii 
per  multa  saecula  enixo  studio  elaborarunt.  Itaque  iam  eo 
perventum  est,  ut  multoruni  scriptorum  opera  ad  eum  ni- 
torem  eamque  accesserint  elegantiam,  ut  a  vera  forma  aut 
nihil  omnino  aut  non  longe  certe  abesse  videantur.  Quo- 
rura  in  numero  Livium  equidem  ponere  baud  dubito,  post- 
quam  Madvigius  emendationes  suas  Livianas  edidit,  quibus 
nescio,  utrum  ipsi  scriptori  an  nominis  sui  immortalitati 
melius  consuluerit.  Verura  etsi,  quod  ad  hunc  scriptorem 
spectat,  longe  plurimum  Danicis  curis  deberi  nisi  nimio 
quodam  Germaniae  studio  occaecati  facile  omnes  conce- 
dent:  magnam  tamen  scriptoris  emaculati  laudis  parteni 
ut  iure  ad  se  trahere  possit  Germania,  factum  est  opera 
Freudenbergii,  Hertzii,  Hervageni  Kochii,  Seyffertii,  Vah- 
leni  Weissenbornii,  aliorum  qui  raanum  emendatricem  Pa- 
tavino  attulerunt.  Cum  talibus  viris  equidem  non  inibo 
certamen ;  sed  cum  artis  criticae  exercendae  ea  ratio  eaque 
lex  sit,  ut  nec  omnia  vitia  ab  uno  detegantur  aut  detectis 
statim  inveniatur  medela  aut  ea  inventa  talis  sit,  qua 
nulla  alia  certior  essc  possit  aut  probabilior:  accidit  mihi 
in   Livii   annalibus    perlegendis,    ut    quidam    loci   aut   pro 

sanis  praeteriti  aperte  corrupti  esse  viderentur  aut  pro 
corruptis  iam  habiti  certiorem  medelam  admittere.  Itaque 
cum  et  pauca,  quae  antea  temptaveram,  elegantium  iudi- 
cum  adprobatione  haud  destituta  viderem  simulque  tempus 
instaret,  quo  mibi  summos  in  pbilosopbia  honores  paran- 
dos  proposueram:  toto  Livii  opere  iterum  pertractato  ali- 
quot  locos  conlegi,  quibus  buiusce  scriptoris  emendationi, 
si  tantum  sperare  fas  est,  pro  virili  parte  et  ipse  mibi 
videor  consuluisse.  Quare,  quod  reliquum  est,  peto  omnes 
quorum  erit  de  bis  rebus  iudicare,  ut  animo  volenti  ac 
propitio  accipiant  basce  litterarum  mearum  primitias;  qui- 
bus  si  haud  inutilem  operam  me  conlocasse  suo  iudicio 
adfirmaverint :  id  se  sciant  temporis  et  laboris  consumpti 
praemium  mibi  tribuisse,  quocum  nullum  aliud  duco  com- 
parandum. 


Lib.  I,  14,  7. 


Ibi  partem  militum  locis  circa  densa  obsita  virgulta 
obscuris  subsidere  in  insidiis  iussit. 

Haec  verba,  si  foedum  in  modum  corrupta  esse,  pluribus 
vellem  demonstrare:  rem  actam  agere  mibi  viderer,  nisi 
nuperrime  defensorem  nacta  essent  disertissimum ,  dico 
Madvigium.  Attamen  quod  ingenii  eius  acumen  alias 
nunquam  non  solemus  admirari:  id  boc  loco  suo  iure  de- 
siderasse  videntur  docti  interpretes.  Neque  enim,  quod 
Livius  semel  dixit  arborem  conserere  (X  24),  inde  fidem 
faciet  eum  etiam  obsita  virgulta  dixisse,  si  quidem  com- 
paramus  constantem  scriptoris  usum  loquendi,  exquo  obsitus 

iclem  valet  quod  tectus,  coopertus*)\  et  quod  ad  obsita 
verbi  molestiam  diluendam  interpretatus  est  passim  sparsa 
merito  notatus  videtur  a  Queckio**),  quod  ista  interpre- 
tatio  adiectivo  iuxta  posito  (densa)  sane  contraria  esset; 
denique  alia  restant  sat  gravia,  quae  omnino  non  tetigit, 
vitia.  Obscuris  enim  sive  cum  insidiis  vis  iunctum:  ab- 
surda  nascitur  tautologia,  iam  ab  aliis  castigata,  quod, 
quae  non  obscurae  sunt  insidiae,  desinunt  esse  insidiae; 
sive  ad  locis  trahi  iubes:  id  per  ipsam  verborum:  circa 
densa  obsita  virgulta  conlocationem  non  licere  vidit  Seyf- 
fertius;  „ita  enim,  ait***),  causa  obscuritatis  ablativo  circa 
densis  obsitis  virgultis  expressa,  non  nova  loci  descriptio 
addita  expectaretur."  Ac  dicant,  quaeso,  qui  verba  ita 
iungunt,  unde  ortam  putent  istam  obscuritatem,  si  quidein 
loca  illa  non  virgultis  cingebantur  aut  inter  virgulta,  sed 
circa  sita  erant,  ita  ut  undique  ad  ea  lux  posset  accedere? 
Quare  quid  mirum,  quod  Madvigius  talia  defendendo 
viris  doctis  bilem  mirum  in  modum  movit?  Hi  vero  ipsi 
eas  excogitarunt  medelas ,  quae  aut  non  omnia ,  quae  in 
tradita  lectione  vitiosa  sunt,  tollunt,  aut  ob  mutandi  licen- 
tiam  omni  fere  carent  probabilitate.  Ac  pars  quidem  cri 
ticorum  scriptoris  verbis  glossam  subesse  suspicati  sunt; 
quae  ubi  lateat,  alia  aliorum  est  sententia.  Queckius  enim, 
utrum  obsita  ex  superscriptione  vocis  densa  aut  densa  ex 
superscriptione  vocis  obsita  ortum  sit,  ipse  ambigit.  Sed 
sive  densa  glossema  esse  putas:  id  ipsum  verbum  (obsita) 
retines,  quod  haud  immerito  viris  doctis  difficultates  movit; 
sive  obsita  loco  cedere  iubes:  nemini  persuadebis,  tam  notam 


*)  II,  23,  3 :    Obsita  erat  squalore  vestis.     XXI,   54,   1 :  Erat  in 
medio  rivus  obsitus  virgultis  vepribusque.   XXVIII,  2,1:  Con- 
fragosa  loca  et  obsiti  virguUis  tegebant  colles.    XXIX,  1G,  6: 
Decem  legati  obeiti  squalore  et  sordibus. 
**)  Programm  d.  Gymn.  z.  Sonriershausen,  1861,  p.  12. 
***)  Jahns  Jalnb.  f.  Phil.,  Bd.  83,  p.  63. 

vulgatamque  vocem  qualis  est  densa  per  minus  vulgatam 
obsita  explicatam  esse;  ne  quid  dicam  quod,  utrumcunque 
retineas,  maneat  difficultas,  quo  trahendum  obscuris  sit. 

Kleinius  contra  locum  sic  exhibens:*)  Partem  militum 
locis  circa  denso  obsitis  virgulto  subsidere  in  insidiis  iussit, 
obscuris  expungit,  ut  additum  ad  explicanda  verba  denso 
obsitis  virgulto.  Sed  neque  id  videtur  verisimile,  quoniam 
illorum  verborum  sensus  facile  per  se  apparebat;  et  in 
cetera  coniectura  haereo  in  singulari  numero  (virgulto) 
quem  nusquam  me  apud  scriptorem  legisse  memini,  con- 
trarium  saepissime  **). 

Longe  diversam  emendandi  viam  ingressi  Heerwa- 
genius***)  et  Weissenbornius  excidisse  aliquid  arbitrati  sunt. 
Itaque  ille  praepositionem  ad  interposuit  inter  circa  et 
densaf),  quae  perfacile  sane  intercipi  potuit,  sed  huic 
loco  non  apta  est,  quoniam,  quae  loca  obscura  sunt,  non 
ad  virgulta  (in  der  Nahe  von  Gestrauchen)  sed  inter  virgulta 
debent  sita  esse.  Quare  melius  fecit  Weissenbornius,  quod 
hanc  ipsam  praepositionem  (inter)  in  textum  inter  densa 
et  virgulta  recepit,  errore  inde  explicato,  quod  syllaba  obs 
e  voce  obscuris  alieno  loco  inlata  esset;  ita,  quod  super 
esset  pro  intra  vel  inter  scribi  potuisse.  Sed  et  hic  prave 
coniunguntur  obscurae  insidiae  et  pravus  est  verborum 
ordo,  quod  utrumque  vitium  notavit  iam  Madvigius.  Nec 
felicius  rem  gessisse  videtur  Grysarius  f f)  legendo:  Locis 
circa  densis  obsita  virgultis  obscuris,   quod  sic  vertit:  „an 


*)  Prograram  von  Wetzlar  1849,  p.  4. 
**)  Praeter  locos  XXI,  54,  1,  XXVIII,  2,  1,  supra  iam  laudatos  cf. 
XXIX,  32,    9 :   Equites   inter  virgulta  ulterioris  ripae   omer- 
serunt,  XLII,  63,  9   Transita  per  distracta  virgulta  patuit. 
***)  Miinch.  gel.  Anz.  Bd.  XVI,  p.  661. 
f)  Quod  pro  obsita  legendum  proposuit  opposita  sumptum  est  e 

nullius  fere  codice  pretii:   Voss  II. 
ff)  Theorie  d.  lat.  Stils  2te  Aufl.  p.  14. 


Stellen,  die  in  der  Nahe,  vor  oder  hinter  Strecken  lagen, 
die  mit  dichtem  Geblisch  bewachsen  waren".  Quae  enini, 
ut  alia  taceam,  istae  sunt  sermonis  ambages:  an  Stellen 
in  der  Nahe  von  Streckenu  ? 

Restant  coniecturae  Seyffertii  et  Hertzii;  sed  ne  eae 
quidem  probabiles.  Nam  quod  Seyffertius,  quid  sit  exer- 
citum  clrca  densa  virgulta  subsidere  in  insidiis  iubere 
facile  se  intelligere  dicit;  locis  circa  densa  virgidta  non 
item,  nisi  haec  loca  suo  genere  distincta  et  definita  sint: 
neque  huius  argumenti  rationem  me  perspicere  fateor  et 
quod  ipse  legendum  putat  *) :  Partem  militum  lucis  circa 
densa  obsita  virgulta  obscuros  subsidere  seq.:  etiamsi  obsita 
de  virgultis  dictum  recte  habere  concederem,  iam  ob  id 
puto  improbandum  esse,  quod  non  nisi  permire  luci  circa 
virgulta  possunt  cogitari;  virgulta  enim  sunt  pars  lucorum 
et  in  ipsis  lucis  sita.  Denique  Hertzii  coniectura:  P.  milit. 
locis  circa  densis  obsitis  virgultis  obscuris  seq.  quam  etiam 
in  textum  recepit,  etsi,  si  obscuris  cum  antecedentibus  ver- 
bis  iungimus,  omne  sententiae  simul  et  structurae  vitium 
tollit;  omni  tamen  caret  externa,  quam  vocant,  probabilitate. 

Quid  igitur  si  ne  una  quidem  litterula  aut  mutata  aut 
deleta  aut  addita  locus  ita  potest  restitui,  ut  iustam  offen- 
sionis  caussam  habeas  nullam?  Tantum  memineris  velim, 
quam  late  serpat  illud  errandi  genus,  quo  scriptoris  verba 
transposita  pravo  loco  sint  locata.  Exempla  affert  Mad- 
vigius  p.  12.  Tali  modo  si  hoc  loco  voces  ob  et  circa 
locum  mutasse  putas:  nihil,  opinor,  desiderabis  ad  rectam 
et  vere  Livianam  orationem.    Scribe  enim :  Partem  militum 


*)  Sequor  nunc  alteram  Seyffertii  coniecturam,  quam  proposuit 
in  libro  supra  laudato  p.  843.  Nam  quod  antea  temptaverat: 
Partem  militum  lucis  circa  densa  obsita  virgulta,  obscuris 
subsidere  in  insidiis  iussit:  propter  praepositionis  collacatio- 
nem  ipse  reprobandum  duxit. 

locis    ob  densa    circa   sita    virgulta   obscuris,    subsidere   in 
insidiis  iussit. 

Cf.    XXVIII,    2    in:    Ibi    in    cava   valle   atque   ob    id 
occulta  considere  militem  iubet. 


Eiusd.  libri  23,  7. 

(In  oratione  Mettii  Fufetii:)  Iniurias  et  non  redditas 
resj  ex  foedere  quae  repetitae  sint7  et  ego  regem  nostrum 
Cluilium  causam  liuiusce  esse  belli  audisse  videor,  nec  te 
dubito,  Tulle,  eadem  prae  te  ferre.  Haec  cum  ferenda 
non  esse  ipse  sensissem:  nihil  mihi  contingere  potu  it  op- 
tabilius,  quam  ut,  in  pertractando  Madvigii  opere  longius 
provectus,  hunc  virum  et  ipsum  testantem  [ad  IV,  20,  7] 
viderem,  nihil  simile  se  legisse;  in  talibus  enim  consensus 
fere  pro  argumento  est.  Sed  ut  rem  ipsam  teneamus:  ad 
structuram  illam,  ex  qua  ad  audisse  dicentem  vel  dicere 
supplendum  putant,  defendendam  ad  unum  solumque  illud 
exemplum*)  poterunt  provocare,  locum  et  ipsuni  vitiosum 
et  Gronovii  cura  iam  satis  probabiliter  emendatum.  Prae- 
ferunt  tamen  ibi  etiamnunc  de  mira  dicendi  verbi  ellipsi 
somniare,  quam  e  Gronovii  certa  eaque  leni  mutatione  se 
deleto  rectam  et  elegantem  sermonis  formam  restituere. 
Ceteris  autem  exemplis  ad  tuendos  hos  locos  conlatis  nihil 
effici,  pluribus  docere  vix  opus  est.  Sunt  enim  talia:  II, 
33,  2:  in  his  Sicinium  fuisse  seditionis  auctorem;  de  duo- 
bus  qui  fuerint  minus  convenit.  III,  55,  5:  Sanciendo  no- 
vam  legem,  ne  quis  ullum  magistratum  sine  provocatione 
crearet.  XXXVI,  6,  6 :  Praemissis  litteris,  ut  Demetriadem 
c o nven ire nt  p rin cipes. 

Praeter  hoc   structurae  vitium   in  ipsa   sententia  non 


fe)  IV,  20,  7 :  Hoc  ego  cum  Augustum  Caesarem  ingressum  aedem 
Feretrii  Iovis,  quam  vetustate  dilapsam  refecit,  se  ipsum  in 
thorace  linteo  scriptum  legisse  audissem  seq. 

dixerim  pravi  sed  molesti  aliquid  inest.  Nam  cur  in  Mettii 
personam  tantum  sermonis  pondus  (et  ego  audisse  videor 
—  necte  dubito)  cadat,  causam  non  video;  icl  enim  quaere- 
batur,  quid  altera  ex  parte  Albanum  regem,  Cluilium  ex 
altera  Eomanum  Tullum  ad  bellum  inferendum  commovis- 
set:  itaque  consentaneum  erat,  etiam  inter  hos  tantum 
oppositionem  fieri. 

Utramque  hanc  molestiam  removebimus  scribendo: 
Iniurias  et  non  redditas  res7  ex  foedere  qiiae  repetitae  sinty 
et  e  rege  nostro  Cluilio  causam  huiusce  esse  belli  audisse 
videor,  nec  te  dubito,  Tidle,  eadem  prae  de  ferre.  Haec 
coniectura  audacior  videtur  quam  est.  Nam  ex  praeposi- 
tione  e  sequente  rege  facile  oriri  potuit  ego,  quo  recepto, 
omnis  sublata  erat  sententiae  structura.  Itaque  verba  rege 
nostro  Cluilio  accommodavit  aliquis  ad  infinitivum  audisse 
videor. 

Lib.  III,  5,  8. 

Cum  Romani  milites  ab  hostibus  fusi  in  castra  com- 
pulsi  essent  ibique  obsiderentur: 

venisset  in  periculum  summa  rerum  ni  T.  Quinctius  pere- 
grinis  copiis  cum  Latino  Hemicoque  exercitu  subvenisset 
Sententiam  pravissimam  oriri,  si  —  quae  unica  huius  loci, 
salvis  quidem  grammaticae  legibus  constructio  est  —  verba 
peregrinis  copiis  pro  dativo  accipiantur,  quibus  auxilium 
latum  sit,  indicante,  etiam  non  docti  a  Madvigio  facile 
omnes  sentimus.  Romanis  enim  Latini  Hernicique,  qui 
ipei  erant  in  Ivomano  exercitu  externi  milites  opitulati  sunt, 
non  aliis  nescio  quibus  peregrinis  copiis.  Hanc  igitur 
pravitatem  ut  tolleret,  Madvigius  vocem  cum  foras  eiecit. 
Heyffertio  contra,  cui  et  ipsi  locum  corruptum  esse  con- 
stat,  tutius  videtur  transponere  praepositionem  ante  pere- 
grinis  cojjiis,  ut  caveatur  scilicet,  ne  quis  copiis  pro  dativo, 
ex  subvenisset   apto,    habeat.     Utroque  modo    in    scriptore 


saepissime  peccatum  esse,  res  est  notissima-  hoc  autem 
loco  sive  Madvigii  sive  Seyffertii  emendationi  subscribis: 
vix  neges  otiose  adhaerere  prioribus  illis  peregrinis  copiis 
quae  sequuntur.  Latino  Hemicoque  exercitu,  cum  peregri- 
nas  illas  copias  Latinos  Hernicosque  fuisse  paullo  ante  (cap, 
IV,  11)  iam  dictum  sit.  Si  vero  de  glossa  velis  cogitare: 
vereor,  ne  quid  potissimum  eiicias,  ipse  haereas.  Quare, 
quae  est  in  verbis  molestia;  eam,  praepositione  (cum)  nec 
deleta  nec  transposita,  haud  scio  an  probabiiiter  removeas 
scribendo:  ni  T.  Quinctius  perterritis  copiis  cum  Latino 
Hemicoque  exercitu  subvenisset. 

Lib.  V,  11,  14. 

(In  oratione  Cn.  Trebonii  tribuni  plebis,  homines  ad 
damnandos  Sergium  Verginiumque  ob  res  male  gestas  sti- 
mulantis) :  Illos  repeterent  animos  Quirites,  quos  recenti  clade 
accepta  habuissent ,  cum  fuga  trepidum,  plenum  vulnerum 
ac  pavore  incidentem  portis  exercitum  viderint. 

Docet  Madvigius  —  id  quod  ante  eum  iam  senserat 
Gronovius  —  ablativum  pavore  neque  in  hac  coniunctione 
a  plenum  suspensum  esse,  neque  cum  incidentem  portis 
posse  coniungi,  quod  Latine  dicatur  magno  pavore  incidere 
portis,  pavore  incidere  nihil  sit  et  in  his  assentientem  ha- 
bet  Seyffertium.  Is  enim  et  ipse  hanc  coniunctionem  ver- 
borum  plenum  vulnerum  ac  pavore  ut  Livio  indignam 
putat  reiiciendam.  Nec  tamen  probavit  Madvigii  coniectu- 
ram  sic  legentis:  cum  fuga  trepidum,  plenum,  vulnerum 
cum  pavore  incidentem  portis  exercitum  viderint  quod,  qui 
in  fugam  effusus  plenusque  vulnerum  exercitus  sit,  eum 
cum  pavore  portis  incidisse  nihil  attineat  dicere.  Itaque 
ipse  legi  vult:  cum  fuga  trepidum,  plenum  vulnerum  a 
pavore,  incidentem  portis  exercitum  viderint.  Plenum  enim 
vulnerum  fuisse  putat  Romanorum  exercitum  a  pavore, 
quae   certe   pauciora   accepisset,    si   aliqua  restitisset   con- 


stantia.  Equidem  ut  paullo  languidiorem  mihi  post  illa 
fuga  trepidum,  plenum  vulnerum  in  Madvigii  coniectura 
praepositionem  (cum)  videri  concedo,  ita  Seyffertii  inventum 
multo  magis  etiam  censeo  improbandum.  Nam  ne  verum 
quidem  est  a  pavore  vulnera  accipi;  immo  quo  pavidiores 
sunt  milites,  eo  celerius  fugientes  hostium  impetu  se  sub- 
trahunt;  et  si  verum  esset,  tamen  in  magna  illa  trepida- 
tione  describenda  commemoratio  ista  causae,  cur  pleni 
vulnerum  Romani  fuerint,  admodum  frigida  est.  Quare  ad 
loci  mendum  tollendum  coniicio :  cum  fuga  trepidum,  ple- 
num  vidnerum,  actum  pavore,  incidentem  portis  exercitum 
viderint  quo  quidem  verbo  quod  ad  illa  incidentem  portis 
magis  adpositum  sit,  dubito  num  ullum  invenias. 

Cf.  VII,  36,  13.  Quos  intra  vallum  egerat  pavor, 
omnes  caesi. 

Lib.  VI,  5,  5. 

(De  tribunis  lege  agraria  plebis  animos  sollicitare 
frustra  conatis):  Haud  magnopere  plebem  moverunt*)  et 
infrequentem  in  foro  propter  aedificandi  curam  et  eodem 
exhaustam  impensis  eoque  agri  inmemorem  adquem  instru- 
endum  vires  non  essent. 

Cum  librarii  cuiusdam  futili  coniectura  pro  eodem 
eandem  in  textum  inrepsisset,  Rhenanus  e  Vormatiense  codice 
eodem  restituit  et  ita  nunc  legitur  in  editionibus  ex  Pari- 
sini  et  Medicei,  optimae  notae  codicum,  auctoritate.  Restat 
tamen  gravissima  meo  quidcm  iudicio  de  loci  sinceritate 
dubitatio.  Nam  ne  nunc  litigem  cum  viris  doctis,  structura: 
aedificando**)  exhaustum  esse  impensis   pro   eo    quod    est: 


*)  Sic  scribo  ex  coniectura  Madvigii  pro  moverant,   quod  in  edi- 
tionibus  circumfertur. 
**)  Hoc  enim  ad  eodem  audire   nos   iubent;    inepte   alii   enarrant: 
propter  aedificandi  curam\    cura   enim    ad    animura    pertinet 

exhaustum  esse  impensis  in  aedificandum  conlatis  sitne  la- 
tina  necne:  eodem  certe  apud  Livium  nil  significat  nisi 
eundum  in  locum;  in  caussali,  quam  vocant,  significatione 
alibi  nusquani  reperiri  recte  nionuit  Weissenbornius.  Quae 
si  reperiretur:  ne  tum  quidem,  ut  Terentii  mea  faciam, 
res  in  vado  est.  Nam  orationis  forma  est  ea,  cuius  alterum 
exemplum  per  totos  Livii  annales  non  invenias.  Vide  enim, 
quam  moleste  in  una  eademque  sententia  caussae  se  exci- 
piant:  Haud  moverunt  plebem  infrequentem  in  foro  propter 
aedificandi  curam  et  eodem  exhaustam  impensis  eoque  seq. 
Talia  a  Liviana  elegantia,  ut  quae  ruaxime,  aliena  sunt. 
Denique  non  prorsus  negligendum  videtur,  quod  in  Klo- 
kiano  cod.  ne  legitur  quidem  eodem  sed  eo.  Ex  his  om- 
nibus  suspitio  mihi  oritur,  hoc  loco  factum  esse  —  quod 
saepe  accidit  —  ut  duo  verba  prave  in  unum  coaluerint 
Liviumque  sic  scripsisse:  Iiaud  magnopere  plebem  moverunt 
et  infrequentem  in  foro  propter  aedificandi  curam  et  eo 
tempore  (scil.  quo  inlata  est  mentio  legis)  exhaustam  im- 
pensis  eoque  seq. 

Lib.  IX,  12,  6. 

Post  Fregellas  coloniam  necopinato  adventu  Samnitium 
occupatam,  cum  timor  mutuus  et  Samnites  et  Fregellanos 
usque  ad  lucem  quietos  tenuisset: 

Lux  pugnae  initium  fuit,  quam  aliquamdiu  aequa?n, 
et  quia  pro  aris  ac  focis  dimicabatur,  et  quia  ex  tectis 
adiuvabat  inbellis  multitudo,  tamen  Fregellani  sustinuerunt. 

Vitio  laborat  hic  locus  ad  coarguendum  perfacili,  sed 
cui  remedium  nisi  admodum  incertum  equidem  adferre  non 


neque  ob  curam  aedificandi,  sed  ipso  aedificando  i.  e.  iis  rebus 
comparandis,  quibus  in  aedificandum  opus  est,  opes  exhauriun- 
tur;  atqui  eas  nullus,  quod  sciam,  scriptor  latinus  curam  aedi- 
ficandi  vocavit. 

possum.  Arguit  autem  mendum  particula  tamen.  Nam  aut 
prorsus  lippus  sum  homo  aut  pugna  aequa  et  ea,  quae  ab 
hoste  sustinetur,  tantum  abest,  ut  opponi  inter  se  queant, 
ut  in  eo  ipso  pugna  aequata  sit  posita,  ut  alter  hostis 
alterius  impetam  sustineat;  nam,  qui  non  sustinet,  eius  res 
est  inferior,  alterius  superior.  Haec  qui  concesserint  — 
planiora  autem  videntur,  quam  quae  quis  possit  non  con- 
cedere  particulam  tamen,  quae  rem  oppositam  indicat,  hoc 
loco  omni  sensu  carere,  non  ibunt  infitias.  Nec  vereor, 
ne  cuiusdam  animum  expleat,  scita  haec  Alschefskii  enar- 
ratio:  „Videtur  Livius,  cum  tamen  scriberet,  exprimere  vo- 
luisse,  victoriam  primo  se  magis  ad  Samnites  inclinare 
visam  esse."  Ergone,  quamquam  pugna  aequa  fuisse  di- 
serte  narratur,  tamen  ad  alterutram  certantium  partem  vic- 
toria  potuit  inclinare?  Tali  modo  enarrare  quid  est  aliud, 
quam  scriptorem  insimulare,  aliud  aperte  dixisse,  aliud  di- 
cere  voluisse? —  Nec  tamen,  quam  manifestum  est  vitium: 
tam  facilis  certaque,  ut  iam  dixi,  medela;  nisi  quod  hoc 
mihi  perspicere  videor,  ob  verba  tamen  sustinebatur  scri- 
ptorem  aliquid  debuisse  praemittere,  quo  primum  Fregella- 
nis  pugnae  fortunam  minus  prosperam  fuisse,  sigiiificatum 
fuerit.  Igitur  pro  aequam  notionem  prorsus  contrariam  re- 
quiro.  Iniauam  tamen  non  ausim  substituere,  quod,  quo- 
modo  in  contrarium  potuerit  corrumpi,  intcllectu  difticile 
esset.  Magis  probabile  erit  ob  littcrarum  similitudinem 
ante  aequam  vocem  aliquam  intercidisse,  quam  vide,  ne 
recte  investigaverim  sic  coniiciendo:  Lux  pugnae  initium 
fuit,  quam  aliquamdiu  nequaquam  aequam,  et  quia  pro- 
ceris  sep.:  tamen  Fregellani  sustinuerunt.  Nocuit  in  verbis 
nequaquam  aequam  syllabarum  aquam-aequam  similitudo. 
—  Ceterum  si  qui  erunt  fastidiosarum  aurium,  qui  vocum 
nequaquam  aequam  ingrato  sono  offensi,  nusquam  Livium 
ita  locutum  censeant:  non  intercedam,  quin  neutiquam  mi- 
nime  vel  simile  quid  substituant,  quanquam  nec  tam  facile 


—     12     — 

haec  ante  aequam  potuerunt  intercipi  et  Livius  illam  soni 
molestiani  non  semper  studiose  vitat.  cf.  II  48,  2  Prius- 
quam  quisquam  agrariae  legis  auctor  existeret.  III  7  5: 
Ibi  haudquaquam  aequo  proelio  certatum  est. 

Lib.  X,  5,  8. 

ubi  Cn.  Fulvio  legato,  qui  ab  Etruscorum  abundante  mul- 
tidudine  ad  pugnam  tractus,  ita  iam  urgebatur,  ut  in  ulti- 
mum  discrimen  Komani  adducti  essent,  dictator  M.  Valerius 
Maximus  trepidis  nuntiis  arcessitus  auxilio  venisse  narra- 
tur,  sic  legitur :  Emissus  eques  (scil.  dictatoris)  libero  cursu 
in  liostem  invehitur  incompositisque  (Etruscis)  adversus 
equestrem  procellam  subitum  pavorem  offundit.  Itaque  ut 
prope  serum  auxilium  iam  paene  circumventis  (Fulvii  co- 
piis),  ita  universa  requies  data  est. 

Universa  illa  requies,  licet  criticorum  neminem  solli- 
cituni  habeat,  me  tamen  non  sinit  quiescere.  Nam  quod 
gerinanice  adnotant  „vollkommene  (Alschefskius)  vollstan- 
dige  (Weissenbornius)  Kuhe":  nemodum  exemplum  protulit 
adiectivi  universus  sic  usurpati,  ut  alicuius  rei  summum 
gradum  ac  modum  significet.  Ista  enim  exemplorum  quasi 
nubes,  quam  ad  hunc  locum  in  Drakenborchii  editione  con- 
latam  video,  ea  est,  ut  non  solum  nihil  in  illam  partem 
valeat  sed  suspitionem  meam  confirmet  egregie  atque  adau- 
geat.  Quod  ne  temere  me  contendisse  quis  putet:  videat 
iam  mecum,  si  libet,  quales  sint  loci  illi,  ad  quos  nos 
ablegant:  IV  27,  5:  Nec  cessatum  a  levibus  proeliis  est, 
facile  patiente  dictatore  conferendo  vires  spem  universae 
victoriae  suos  praecipere  VII,  11,  1:  Et  hercule  tanti  ea 
(sc.  inter  T.  M.  Torquatum  et  Gallum)  ad  universi  belli 
eventum  dimicatio  fuit,  ut  seq.  XXIII,  16,  4.  Proelia 
parva  inter  urbem  castraque  fiebant,  quia  duces  nec  pro- 
hibere  paucos  temere  provocantes  nec  dare  signum  universae 
pugnae  volebant.     Apparet  horum  locorum  —  ei  quos  reli- 

quos  feci  a  prolatis  non  differunt  —  longe  aliam  esse  ra- 
tionem  atque  eius  quocum  mihi  res  est.  Nam  universa 
victoria  aptissime  opponitur  eis,  quae  in  levibus  proeliis 
inter  singulas  exercituum  partes  factis  reportantur  [IV,  27,  5]; 
nec  minus  apte  Torquati  cum  Gallo  illo  pugna  quae  inter 
duos  fiebat,  universo  bello,  in  quo  omnibus  utriusque  exer- 
citus  copiis  fortuna  temptabatur  [VII,  11,  1] ;  denique  uni- 
versa  pugna  quid  sit  comparata  cum  ea,  quae  inter  paucos 
temere  provocantes  pugnabatur  nemo  est,  quin  statim  intelli- 
gat  [XXIII,  16].  In  bis  omnibus  exemplis  adiectivum  universus 
nihil  recedit  abusitata  significatione,  qua  rei,  cuius  plures 
partes  sunt,  comprehensionem  indicat,  quae  hic  quidem  ob 
id  non  potest  locum  habere,  quod  de  unotantum  labore, 
pugnandi  sermo  est;  minime  vero  talibus  locis  potest  effici, 
universus  dictum  esse  pro  summus  vel  maximus  ut  isti  vo- 
lunt.  Quod  etiamsi  concederein,  liabent  tamen  verba,  quo 
displiceant.  Sententia  enim  tantum  abest  ut  apta  sit,  ut 
pondusillud  sermonis  (universa  r.)absurdi  aliquidac  subinepti 
habeat,  quasi,  si  fessis  pugnando  militibus  simpliciter  re- 
quies  data  narretur,  inde  non  consequatur  eos  iam  nullam 
pugnae  partem  capessisse;  praesertim  cum  apud  Eomanos 
quieiemdare  certa  videtur  fuisse  locutio,  cui  nonaddi  sole- 
bant  adiectiva,  ut  et  nos  loquimur:  „Kuhe  gonnen."  Cuius 
rei,  nequis  me  cupidius  exempla  conlegisse  insimulet,  pro- 
ponam  aliquot  locos,  quos  liber  ordine  proximus  mihi  sup- 
peditat:  XXI  35,  5.  fessisque  labore  ac  pugnando  quies 
data  militibus  37,  6.  Quies  muniendo  fessis  hominibus  data 
58,  1.  Dum  intolerabilia  frigora  erant,  quies  militi  data  est. 
Denique,  qui  Liviani  sermonis  elegantiam  habent  co- 
gnitam,  velim  adtendant  ad  totius  sententiae  formam,  quam 
inconcinnam  scabramque  esse,  neininem  puto  negaturum. 
Nam  verbis  ut  prope  serum  auxilium  respondent  ita  re- 
quies  data  est;  cetera:  iam  paene  circumventis  pendent; 
niliil  enim  quod  iis  respondeat  legitur. 

Haec  omnia  mihi  consideranti  sub  voce  ,,universau 
videtur  vulnus  latere,  quam  suspitionem  iam  viro  docto, 
quem  citat  Gronovius,  in  mentem  venisse  video.  Con- 
iecturam  eius:  „universis  requies  data  estu  primum  ob 
languidam  sententiam  probare  nequeo.  Quid  enim  opus 
erat  commemorare,  ex  Gn.  Fulvii  copiis  proelio  impari  con- 
fectis,  adventu  dictatoris  non  parti  tantum  sed  omnibus 
quietem  datam  esse?  quasi  a  dictatore  latum  auxilium 
tantum  ad  singulos  quosdam  pertinere  potuerit.  Deinde 
etiam  sic  desideratur  eius  temporis  notatio,  quae  opposita 
est  verbis  iam  paene  circumventis.  Quare  correctio  loco 
mea  sententia  ita  paranda  erit,  ut  ex  corrupto  illo  universa 
eruatur  aliquid,  quod  verbis  iam  paene  circumventis  sit 
oppositum.  Neque  id  investigare  difficile  est;  sic  enim 
puto  legendum  esse :  Itaque,  ut  prope  serum  auxilium  iam 
paene  circumventis,  ita  fortuna  versa  requies  data  est. 
Eespondent  sibi  cliiasmi  quem  vocant  ordine:  prope  serum 
auxilium  —  requies  data  est  et  jpaene  circumventis  — 
fortuna  versa.  Huic  loco  similem  habes  XXXIII,  7,  8. 
Cum  Bomani  nuntios  ad  ducem  mitterent  jpremi  sese,  quin- 
genti  equites  et  duo  milia  peditum  propere  missa  rem  in- 
clinatam  restituerunt,  versaque  fortuna  Macedones  laboran- 
tes  opem  regis  implorabant.  XXXVIII  25,  15:  Integri  pro- 
fligatam  pugnam  acceperunt ;  itaque  versa  extemplo  fortuna 
est,  versus  in  victores  a  victis  terror. 


Lib.  XXII,  12,  4. 

Hannibal,  cum  post  splendidam  ad  Trasumennum  la- 
cum  victoriam,  Qu.  Fabium  Maximum  dictatorem  ad  pugnam 
lacessere  frustra  conatus  esset:  ubi  quieta  omnia  ap>ud 
Itostes  nec  castra  idlo  tumultu  mota  videt,  increpans  quidem, 
victos  tandem  quos  Martios  animos  Romanis  in  castra 
rediit  seq. 

Posui  verba,  quemadmoduin  ex  optimis  codd.  Puteaueo 
et  Mediceo  habemus  deseripta,  quae  cum  corrupta  et  mu- 
tila  esse  manifestum  esset,  iam  pridem  exercuerunt  criti- 
corum  ingenia.  Ac  Gronovio  quidem,  sic  legenti.  Victos 
tandem  quoque  Martios  animos  Romanis  merito  obloquntus 
est  Fabri,  quod  quoque  et  pravo  loco  positum  (debebat 
dici:  Romanis  quoque)  et  ad  sensum  otiosum  sit.  Nulla 
enim  bic  expectatur  comparatio  inter  alios  populos  antea 
et  Romanos  nunc  devictos.  Nec  tamen  Fabri  ipse  audien- 
dus  est,  qui  vocem  quos  ut  ortam  ex  praecedente  victos 
foras  eiecit;  id  enim  qui  fieri  potuerit,  inter  utramque  vo- 
cem  tandem  intercedente,  cui  nulla  est  cum  depravato  illo 
quos  syllabarum  similitudo,  nulla  potest  ratio  iniri.  Iure 
igitur,  quicumque  postea  buic  loco  manum  emendatricem 
intulerunt,  ex  bac  ipsa  voce  aliquid  eruere  conati  sunt. 
Ex  liis  omnibus  proxime  accessit  ad  codicum  vcstigia 
Weissenbornius  legendo:  Victos  tandem?  quo  Martios  ani- 
mos  Romanis?  Sed  prave  divelluntur  victos  et  Martios 
animos  quoniam  tale  aliquid  (victos  tandem  scil.  Romanos) 
omnino  Hannibal  non  poterat  quaerere;  non  enim  nunc 
primum  victi  erant  Romani  ad  Ticinum  Trebiamque  cla- 
dibus  iam  acceptis;  et  tale  quaerendi  genus  nescio  quid 
scurrilis  babet  ironiae  parum  aptae  ad  eam,  quae  tum  erat, 
Hannibalis  condicionem.  Multa  alia  quae  temptata  sunt 
(illos  quondam  suos  aliquando)  ut  ad  sensum  satis  scite 
excogitata  esse  lubenti  animo  concedo:  item  inde  satis 
apertam  esse  crediderim  corruptelae  originem.  Experien- 
dum  igitur,  possitne  aliquid  inveniri,  quod  et  sensui  satis- 
faciat  et  non  nimis.  longe  a  codicum  scriptura  recedat. 
Igitui'  coniicio:  Increpans  quidem  victis  tandem  demptos 
Martios  animos  Romanis  seq.  Cf.  XXXII,  21,  7.  For- 
tuna  rt  dat  fiducdam  et  demit.  —  Apparet  quam  facile  ex 
tandem  demptos  syllaba  dem}  quae  bis  scribi  debuit,  seinel 
scripta  oriri  potucrit  tandem  ptos;  indc  ad  structuram  ful- 

ciendam  victis  depravatuni  est  in  victos ;  quod  vero  pro 
ptos  substitutum  est:  quos  etsi  ipsum  sensu  carebat,  saltem 
recta  forma  erat. 


(De  M.  Minucio  Eufo?  magistro  equitum,  qui  neglecto 
Q.  Fabii  Maxiini  dictatoris  consilio,  ne  pugnam  temere 
cum  hostibus  comruitteret ,  vana  sui  fiducia  et  temeritate 
ductus  vehementissime  proelium  deposcebat):  Dux  ipse 
inter  stolidissimos,  ferocissimosque  ad  arma  vocat  et  vanis 
animis  et  minis  increpat  hostem.  Sic  scribunt  Puteanei  et 
si  qui  post  eum  codices  ad  criticum  usum  ullum  momen- 
tum  faciunt  auctOritatem  secuti.*)  Stare  autem  hanc  lectio- 
nem  non  posse  et  alii  senserunt  et  evidenter  demonstravit 
Madvigius,  quod  neque  vani  animi  de  uno  homine  recte 
dicantur  neque  quemadmodum  minis,  quae  in  verbis  sint, 
aliquem  mcrepemus,  item  animis.  Igitur  vir  sumruus,  cum 
in  deterioribus  aliquot  codicibus  nil  legatur  et  vanis  minis 
increpat  hostes,  priora  illa  et  vanis  animis  foras  eiecit 
idemque  Bekkerum  fecisse  ex  Fabri  adnotatione  comperior. 
In  qua  emendandi  ratione,  quamquam  me  male  habet  vel 
optimorum  codd.  expuncta  lectio:  tamen  haud  improbarem, 
nisi  lenior  in  promptu  esset  emendatio,  qua  haud  scio  an 
servata  optimorum  librorum  scriptura  Livii  oratio  fortior 
etiam  fiat  et  elegantior.  Conieceram  enim  antea:  Dux  ipse 
inter  stolidissimos  ferocissimosque  ad  arma  vocat  et  vanus 
animi  vanis  minis  increpat  lioste?n,  corruptelae  originem 
ita  explicans:  non  intellecta  elegantiore  structura  vanus 
animi  liberarius  haec  verba  ad  insequentia  accommodavit, 
ut  esset  et  vanis  animis  et  vanis  nimis  altero  et  coniun- 
gendi  causa  inserto.     Inde  cum  duplex  vanis  offenderet  in 


*)  Calami,  ut  videtur,  errore  nimis  pro  minus  legitur  in  Puteaneo 
et  Colbertino. 

bonis  codicibus  altero  deleto  scribitur:  et  vanis  animis  et 
minusj  in  deterioribus  altera  liaec  sauatio  adbibita  est, 
ut  verba  et  vanis  animis  eiicerentur.  Nunc  vero,  quod 
tantis  ambagibus  iam  milii  non  opus  est,  Friderici  Ritschelii 
gratiae  debeo.  Quocum  cum  coniecturam  meam  commu- 
nicassem,  quae  est  viri  illius  huinanitas,  mihi  persuasit, 
probabiliorem  eam  futuram  esse,  si  prorsus  neglecta  de- 
teriorum  librorum  scriptura  optimos  tantum  libros  secutus 
scripserim:  Et  vanus  animi  minis  increpat  hostem.  Hanc 
igitur  lectionem  nunc  praefero. 

Genitivi  animi  cum  adiectivis  coniuncti  —  qua  stru 
ctura  apud  Tacitum  et  posteriores  nihil  frequentius  est  — 
apud  Livium  non  multa  quidem,  sed  certa  exempla  sunt. 
1,  7,  6:  (Hercules)  confusus  atque  incertus  ajiimi  ex  loco 
infesto  agere  porro  armentum  occepit.  VI,  11,  3:  (de  M. 
Manlio  Capitolino  viro  superbis,  ut  quidem  Livius  rem  de- 
scribit,  opinionibus  inflati  animi):  Qui  nimius  animi  cum 
alios  principes  sperneret  seq.  Ibi  quoque  ob  insolitam  et 
inde  inale  cognitam  structuram  in  uno  codice  eoque  bonae 
notae  legitur  „animis"  XXX,  15,  9:  Quorf  ubi  nuntiatum 
est  Scipioni,  ne  quid  aeger  animi  ferox  iuvenis  gravius 
consuleret. 

Lib.  XXVI,  6,  2. 

Ubi  castra  Komana  ad  Capuam  Poeni  adgressi  sunt:  (Ro- 
mani)  elephantos  transgredientes  in  ipso  vallo  conficiunt.  Quo- 
ru iii  corppribus  cum  oppleta  fossa  esset,  velut  aggere  autponte 
iniecto  transitum  hostibus  dedit.  Ibi  per  stragem  iacentium 
elephantorum  atrox  edita  caedes.  Si  non  in  ipsa  castrorum 
fossa,  sed  in  aperto  campo  elephanti  strati  iacuissent, 
verba  per  stragem  iustam  quidcm  offensionis  causain  prae- 
berent  nullam.  Cum  vcro  hoc  loco  eleplianti  fossam  com- 
plesse  narrentur,  ut  velut  aggere  aut  ponte  iniecto  tran- 
situm    hostibus    dederint    et   in   ipsa   fossa  pugnatum  esse, 

scriptor  diserte  tradat:  sequitur  inde  elepliantorum  corpora 
pugnantium  pedibus  fuisse  subiecta.  Quare  verba  per  stra- 
gem  iacentium  elephantorum  intelligi  omnino  non  possunt, 
nisi  quis  putet,  ab  hac  parte  Romanos,  ab  illa  Poenos 
descendisse  in  fossam  et  per  ibi  iacentes  elepliantos  viam 
sibi  facientes  pugnam  commisisse,  quo  quid  potest  cogi- 
tari  absurdius?  Duae  videntur  intercidisse  litterae  scriben- 
clumque:  Ibi  super  stragem  iacentium  elephantorum  (\.  e. 
super  stratos  iacentes  elepbantos)  atrox  edita  caedes ,  cf. 
XLII,  63 ,  7.  Nam  super  stratum  ruinis  locum  stantes 
accensuros  eam  se  saepem  minabantur. 

Lib.  XXVII,  25,  11. 

Cum  Fabius  Maximus  consul  Tarentum  a  Poenis  cap- 
tum  recepisset:  T.  Quinctius  Crispinus  eius  conlega  Locros 
in  Bruttiis  oppugnare  conahis  (est),  quia  magnam  famam 
adtulisse  Fabio   Tarentum  rebatur. 

Offendit  me  Tarenti  nomen  sic  nude  positum.  Nam 
ut  non  omnino  latini  sermonis  genio  repugnet,  solum  urbis 
nomen  poni,  ubi  agitur  de  eo,  quod  urbe  aliqua  factum 
est:  id  a  Livii  certe  dicendi  consuetudine  procul  abhorrere 
docebunt  hi  prorsus  similes  loci :  XXVI  ,1,4:  (Capua) 
urbs  tam  nobilis  ac  potens-recepta  inclinatura  rursus  ani- 
mos  videbatur  ad  veteris  imperii  respectum,  eiusd.  I.  37,  3: 
Tarentum  amissum  damno  et  dolori  fuit,  eiusd.  I.  37,  4: 
Terrorem  subitum  Romae  obsessae  Capua  post  dies  paucos 
capta  in  laetitiam  vertit,  XXVII,  20,  9:  Fabio  Tarentum 
captum  gloriae  esse.  XXVIII,  39,  17  :  Senatus  legatis  Sa- 
guntinis  respondit  et  dirutum  et  restitutum  Saguntum  fidei 
socialis  utrimque  servatae  documentum  omnibus  gentibus 
fore.  XXXV,  39,  3:  Quinctius  Demetriadem  contendit, 
ratus  Clialcidem  liberatam  momenti  aliquid  cqncd  Magne- 
tas  facturam  XXXVI,  27,  1 :  Heraclea  capta  fregit  tandem 
animos  Aetolorum. 

Quare  noli  dubitare,  quin  nostro  quoque  loco  aliquid 
exciderit  et  ex  scriptoris  constanti  more  legendum  sit: 
Quia  magnam  famam  adtulisse  Fabio  Tarentum  receptum 
rebatur.  Receptum  post  rentum  quam  facile  omitti  potue- 
rit?  aberrante  simul  librarii  oculo  ad  insequentem  vocem 
(rebatur),  quae  ab  eadem  syllaba  incipit,  vix  est  quod 
moneam. 

XXVIII,  18,  9. 

In  convivio  apud  Sypbacem  re^em  a  Scipione  et  Has- 
drubale  una  celebrato,  quae  Scipionis  admiratio  Hasdruba- 
lis  animum  ceperit,  sic  describitur:  mirabiliorem  sibi  eum 
virum  (sc.  Scipionem)  congresso  coram  visum  prae  se  fere- 
bat  (sc.  Hasdrubal)  quam  bello  rebus  gestis.  Nec  dubitare, 
quin   Sypliax   regnumque    eius    iam    in    Romanorum   essent 

potestcte Itaque  non,    quo  modo  Hispaniae  amissae 

sint,  quaerendum  magis  Carthaginiensibus  esse,  quam  quo- 
modo  Africam  retineant  cogitandum.  Vix  putaverim  Car- 
thaginiensibus  ducum  suorum  exercituumque  clades,  urbium 
expuunationes,  sociorum  proditionem  adeo  tam  brevi  me- 
moria  excidisse,  ut,  quomodo  Ilispaniae  amissae  sint,  ultra 
quaesiverint.  Nec  omnino  intelligo,  quid  sibi  velit  quaestio 
illa,  quomodo  Hispaniae  amissae  sint,  comparata  cum  cura 
Africam  retinendi.  Quam  enim  vim  Weissenbornius  subti- 
lius  quam  verius  verbo  quaerendum  tribuit,  scilicet  ut  in- 
telli^atur  inquisitio  in  duces  facta,  quos  re  male  gesta 
Cartlia.uinienses  reos  peragere  soliti  sint:  ea  nec  potest  ex 
scriptoris  verbis  erui  et  elegantem  mehercule  oppositionem, 
quasi  cura  puniendi  imperatores  tam  gravis  fuerit,  ut  cum 
illa  Africam  retinendi  apte  comparari  potuerit. 

Kihil  certius  est,  quam  Ilasdrubalein,  cum  etiam  Afri- 
cae  vires  in  Komanam  societatem  inclinare  vidisset  (nec 
dubitare,  quin  Sgphax  regnumque  eius  iam  in  Romanorum 
essent  potestate)  significare  voluisse,   iam  eo  recidisse  Car- 

thaginiensium  opes,  ut  non  tam,  quod  amisissent  (Hispanias), 
rursus  suae  potestatis  facere  deberent  conari,  de  qua  re 
tum  inprimis  cogitabant,  quam  id  unum  curare,  ut,  quae 
etiamtum  possiderent  (Africam),  retinerent.  Accidit  igitur 
hoc  loco,  quo  nihil  in  hac  decade  frequentius  accidit*), 
ut  vox  aliqua  librariorum  incuria  intercepta  sit  -  quod  hoc 
quidem  loco  eo  facilius  potuit  evenire,  quod  omissa  illa 
voce  sententiae  structura  stabat.  Sic  enim  legendum  puto: 
Itaque  non  quomodo  Hispaniae  amissae  reciperandae  sint, 
quaerendum  magis  Carthaginiensibus  esse,  quam7  quomodo 
Africam  retineant,  cogitandum. 

XXXVII,  33,  5. 

De  Romanorum  in  Asiam  transitu  contra  militum  spem 
pacato.  Ea  vero  res  Romanis  auxit  animos ,  concessum 
sibi  transire  cernentibus  tum  in  Asiam,  quam  rem  magni 
certaminis  futuram  crediderant.  Particulam  tum,  cum  ob 
conlocationem ,  tum  ob  sensum  ab  hoc  loco  alienam  esse, 
iam  pridem  intellectum  est.  Nec  tamen  acquieverim  in  ea, 
quam  omnibus  fere  placuisse  video,  medela,  scilicet  ut  ex 
corrupta  voce  revocetur  transitum,  transire  verbo,  quod 
praecedit,  textu  eiecto.  Neque  enim  corruptelae  origo  inde 
satis  apparet,  et  a  scriptore  non  substantivum  (transitum), 
sed  verbum  (transire)  positum  esse  conligendum  videtur  ex 
insequentibus :  quam  rem  magni  certaminis  futuram  credi- 
derant;  nam  si  transitum  praecessisset,  Livius  dixisset: 
quem  magni  certaminis  futurum  crediderant.  Quodsi  erunt, 
qui  tum  ut  a  mala  manu  inlatum,  hinc  removendum  cen- 
seant:  etsi  ita  sententiam  aptam  efficiunt,  quoniam  in  ipsis 
verbis:  concessum  sibi  transire  cernentibus  inesse  potest 
sensus:  pacato  transire  sibi  licere  cernentibus,  tamen  non  ad 
liquidum  poterunt  perducere,  cui  tara  incommodam  vocem 


Cf.  Madvigium  Em.  p.  208. 

huic  loco  temere  addere  in  mentem  venire  potuerit.  Aliam 
igitur  quaerens  medelam  mutilam  vocem  non  sex  sed  tri- 
bus  litteris  additis  sic  puto  explendam  esse:  Ea  vero  res 
Romanis  auxit  animos ,  concessum  sibi  transire  cementibus 
p  (i.  e.  per)  otium  in  Asiam,  auam  rem  magni  certaminis 
futuram  crediderant.  Per  otium  aliquid  facere  ex  scripto- 
ris  usu  loquendi  ii  dicuntur,  qui  nullo  hoste  prohibente 
aliquid  faciunt;  cf.  XXI,  28,  4  (de  transitu  Alpium)  Han- 
nibal  ceteris  copiis  per  otium  traiectis,  spernens  iam  Gal- 
licos  tumultus,  castra  locat,  XXVII,  2,  9:  ubi  nemo  hostium 
adversus  (sc.  Romanos  in  acie  stantes)  prodiit,  spolia  per 
otium  legere. 

Eiusd.  libri  45,  7. 

Tost  funestam  Antiocho  regi  pugnam  ad  Magnesiam 
Zeuxis,  unus  ex  legatis  eius,  in  Romanorum  consilio  ad 
mandata  regis  edenda  praebito  sic  verba  fecisse  fertur: 
Non  tam  quid  ipsi  dicamus,  habemus,  quam  ut  a  vobis 
quaeramus,  Romani,  quo  piaculo  expiare  errorem  regis, 
pacem  veniamque  impetrare  a  victoribus  possimus. 

Drakenborchius,  cuius  viri  indefessa  industria  mirum 
quantum  scriptori  profuit,  sed  ad  cuius  animum  suspitio 
perraro  descendit,  tamen  negare  non  potuit,  scabram  esse 
talem  constructionem,  qualis  est:  habemus ,  ut  quaeramus, 
nec  post  eum,  quod  sciam,  iuventus  est  quisquam,  qui  pa- 
trocinium  huius  loci  suscipere  ausus  sit.  Ouod  vero  Mad- 
vigius,  ut  structuram  istam  non  latinam  removeret,  deleta 
particula  ut  pro  coniunctivo  (qnaeramus)  simpliciter  quae- 
rimus  substituit,  hoc  quidem  dissecare  est  nodum  non 
solvere.  Probabiliorem  igitur  medelam  mihi  quaerenti 
ante  omnia  lioc  tenendum  videtur,  verbum  habemus  in  solo 
Mogflntino  codice  apparere,  si  Carbachio  fides  est;  deest 
autem  non  in  deterioribus  solum  codicibus,  sed  etiam  in 
Bambergensi.      Quaeritur    igitur,    quodnam    in    loco    nunc 

vacuo  relicto  a  scriptore  verbum  positum  fuerit.  Id  veni- 
mus  fuisse  ut  non  certum,  at  admodum  videtur  verisimile; 
quod  et  ad  sensum  hoc  verbum  satis  accommodatum  est 
et  facillime  post  dicamus  ob  similem  terminationem  (mus) 
potuit  intercipi.  Sed  tum  stare  non  potest  quid,  quod  ego 
frustra  emendare  conatus  eram.  Itaque  locus,  ut  ita  dicam, 
pro  semisanato  mihi  relinquendus  fuisset,  nisi  me,  proprio 
consilio  defieiente,  suo  adiuvisset  Fridericus  Kitschelius, 
qui  ad  meam  coniecturam  sua  addita  in  hanc  formam  con- 
ceptam  fuisse  me  docuit  Livii  orationem  :  Non  tam  quo 
ipsi  dicamus  venimus ,  quam  ut  a  vobis  quaeramus,  Ro- 
mani,  quo  piaculo  expiare  errorem  regis,  pacem  veniamque 
impetrare  a  victoribus  possimus. 

XXXVIII,  46,  14. 

Cum  Cn.  Manlio  proconsuli  de  Gallograecis  triumphum 
postulanti,  L.  Furius  Purpurio  et  L.  Aemilius  Paulus  legati 
adversarentur,  bellum,  quod  gessisset  consul,  sine  aucto- 
ritate  senatus,  iniussu  plebis  coeptum,  nec  a  fetialibus  in- 
dictum  criminantes,  sic  in  senatu  vociferati  sunt: 

Vultis  ergo  haec  omnia  pollui  et  confundi,  tolli  fetia- 
lia  iura,  nidlos  esse  fetiales?  fiat,  pace  deum  dixerim,  ia- 
ctura  religionis,  oblivio  deorum  capiat  pectora  vestra:  num 
senatum  quoque  de  bello  consuli  non  placetf  non  ad  po- 
pulum  ferri,  velint,  inbeantne  cum  Gallis  bellum  gerif 

Videat  mihi  aliquis,  quam  sit  terribile  nostra  memo- 
ria  Gallorum  nomen!  Alioqui  enim  qui  fiat,  ut,  qui  alias 
nimio  fere  acumine  et  miranda  sedulitate  glossas  in  textum 
inlatas  rimari  soleant,  eos  hoc  loco  piscibus  mutiores  in- 
venias?  At  ego  —  seu  me  patriae  seu  scriptoris  amor  hoc 
cogit  — :  bellum  indico  istis  Gallis  et  quam  primum  loco 
cedere  iubeo.  Primum  enim  qui  diligenter  adtenderit  ad 
verba  scriptoris,  statim  videbit,  non  de  certo  hic  bello  agi, 
sed  illud   quaeri,    num,    quae   ex  instituto   maiorum  antea 


—     23     — 

semper  fieri  solita  sint,  (sc.  ut  senatus  bellum  censeat,  po- 
pulus  iubeat,  fetiales  indicant)  antiquari  iam  debeant,  ut 
in  posterum  consules  suo  arbitrio  nec  missis,  qui  indicerent 
bellum,  cum  quibuscumque  velint,  gerant;  id  vero,  utrum 
fieret  in  bello  Gallis  an  Germanis  an  Parthis  indicendo, 
nihil,  si  quid  video,  referebat.  Deinde  cum  de  senatu  uni- 
verse  dictum  sit  num  senatum  quoque  de  bello  consuli 
non  placetj  perinepte  de  populo  addi  apparet:  velint  in- 
beantne  cum  Gallis  bellum  geri,  quasi  senatus  de  quovis  bello 
consulatur,  populus  velit  iubeatque  tantum  ea  bella,  quae 
cum  Gallis  gerenda  sint. 

Scribendum  igitur  deletis  verbis  cum  Gallis :  Num 
senatum  quoque  <le  bello  consuli  non  placet?  non  ad  popn- 
lum  ferri,  velint  iubeantne  bellum  geri  f 

Quod  Manlius  de  Gallograecis  triumpbum  petierat,  id 
nescio  cui  stolido  homini  pravi  additamenti  in  textum  in- 
ferendi  ansam  praebuit. 

XLIII,  6,  9. 

In  Lampsacenorum  oratione  legitur:  Pro  eo  quod  impe- 
ratoribus  Romanis  omnia  jiraestitissent ,  id  se  tantum  orare, 
ut  in  amicitiam  populi  Romani  reciperentur  et,  si  pax 
cum  Perseo  fieret,  exciperentur,  ne  in  regiam  potestatem 
reciperentur. 

Non  tulit  eam,  quae  in  verbis  reciperentur  -  exciperen- 
tur  -  reciperentur  inest  molestia,  Gronovius ;  itaque  pro 
posteriore  reciperentur  legi  voluit  reciderent  eleganti  sane 
coniectura  et  merito  ab  editoribus,  quod  sciam,  omnibus  in 
textum  recepta.  Sed  praeterea,  ni  fallor,  restat  aliud  vi- 
tium  etsi  parvum,  tamen  critici"  cura  non  indignum.  Puto 
enim  latinc  non  dici :  in  pace  facienda  excipimur,  ne  Jwc 
vel  illud  nobis  fiat,  sed  excipitur  (i.  e.  cavetur).  Excipere 
enim  pro  cavere  utitur  Livius:  III,  30,  G:  id  modo  exce- 
pere  fsc.  patres),  ne  postea  eosdem   tribunos  viderent,  XX, 

119,  3:  (cum)  in  Hasdrubalis  foedere  nec  exceptum  tale 
quicquam  fuerit.  Cic.  Q.  Fr.  I,  1,  9:  cum  nominatim  lex 
exciperet,  ut  ad  templum  monumentumque  (pecunias)  ca- 
pere  liceret.  Quare  videant,  ne  hoc  loco  una  syllaba  denipta 
scribendum  sit:  Pro  eo  et  quod  imperatoribus  Romanis 
omnia  praestitissent,  id  se  tantum  orare,  ut  in  amicitiam 
populi  Romani  reciperentur  et,  si  pax  cum  Perseo  feret, 
exciperetur,  ne  in  regiam  potestatam  reciderent. 

Paullo  ante,  ubi  de  Graeciae  Asiaeque  civitatium  le- 
gatis  agitur,  in  senatu,  quomodo  rem  Eomanam  adiuverint, 
exponentibus,  sic  legitur  de  Milesiis:  Milesii  nihil  prae- 
stisse  memorantes,  si  quid  imperare  ad  bellum  senatus  vel- 
let,  praestare  se  paratos  esse  polliciti  sunt. 

Offendit  haud  immerito  Madvigius,  quod  vix  diserte 
commemoraverint  Milesii,  nibil  se  praestitisse  et  alio  ducant 
codicis  vestigia:  praestitissent.  Inde  cum  aliquid  excidisse 
appareat,  Madvigius  coniecit  Milesii  nihil,  quod  praesti- 
tissent,  memorantes.  Sed  ne  haec  quidem  coniectura  omni 
ex  parte  animum  meum  explet.  Vix  enim  videtur  veri- 
simile,  Milesios  simpliciter  operae  navatae  mentionem  omi- 
sisse,  quod  opem  non  praestiterint,  excusandi  caussa  ne 
verbo  quidem  prolato.  Quare  —  quoniam  lacunam  sta- 
tuendam  esse,  certum  est  —  vereor,  ne  plura  interciderint; 
ea  vero  ex  iis,  quae  Atheniensium  legati  prius  auditi  di- 
xerant :  eos  (P.  Licinium  consulem  et  C.  Lucretium  prae- 
torem)  sibi  centum  milia  imperasse,  quod  confecisse  et  alia 
quae  imperarentur  praestare  paratos  esse  et  ex  his,  quae 
in  Melesiorum  legatorum  oratione  sequuntur:  Si  quid  im- 
perare  ad  bellum  senatus  vettet  haud  scio,  an  probaliter 
sic  possis  explere :  Milesii  nihil  praestitisse  (quod  Romani 
nihil  imperassejnt,  memorantes,  si  quid  imperare  ad  bellum 
senatus  vellet,  praestare  se  paratos  esse  polliciti  sunt.  Non 
mirabuntur  ut  temerariam  talem  emendandi  rationem,  qui 
hos   ultimos   scriptoris  libros  accurate  pertractarunt ;    lacu- 

narum  enim  plenissimi  sunt,  partim  minus  apertarum,  par- 
tim,  ut  hoc  loco,  certis  indiciis  se  prodentium. 

XLIV,  2.  2. 

Eo  (i.  e.  in  consilium,  quod  Q.  Marcius  Philippus 
consul  de  summa  belli  gerendi  habuit)  et  C.  Marcius 
praetor  a  Chalcide  classe  accepta  venit.  Placuit,  non 
ultra  morando  in  lliessalia  tempus  terere  ,  sed  movere  ex- 
templo  castra  atqne  inde  pergere  in  Macedoniam  et  prae- 
torem  dare  operam ,  ut  eodem  tempore  classis  quoque  in- 
vehatur  hostium  littoribus.  Praetore  dimisso  consul  men- 
struum  iusso  milite  secum  ferre  profectus,  decimo  post  die 
quam  exercitum  acceperat  castra  movit. 

Meram  scabiem,  quam  in  postremis  his  verbis  libra- 
riorum  vel  stultitia  vel  negligentia  scriptori  intulerat,  sustu- 
lisse,  laus  debetur  Madvigio.  Is  enim,  quod  nemo  men- 
struum  dixerit  pro  menstruo  frumento,  et  quod  de  eodem 
homine  dici,  primum  profectum  esse,  deinde  decimo  die 
castra  movisse,  nugae  sint:  et  frumentum  in  textum  reci- 
piendum  putavit  et  profectus  eiiciendum.  Utrumque  con- 
cedendum  puto  viro  doctissimo,  nisi  quis  pro  deleto  pro- 
fectus  cum  Seyffertio  praeferat:  perfecta  re  (i.  e.  iusso  mi- 
litibus  dato).  Sed  praeterea  inhaeret  animo  suspitio,  quam, 
etsi  iustissimam  esse  puto,  tamen  invitus  fere  promo;  vi- 
tium  enim  non  tam  certis  argumentis  coargui  potest,  quam 
sentiri.  Utcunque  erit,  iuvabit  certe  ex  animo  scrupulum 
evellisse.  Nam  equidem  non  reperio,  cur  inter  ea,  quae 
in  consilio  de  bello  gerendo  constituta  sunt  (movere  ex- 
templo  castra,  pergere  in  Macedoniam,  praetorem  dare 
operam,  ut  consulis  impetum  adiuvaret),  et  quae  consul 
ex  eius  consilii  sententia  statim  facienda  curat  (menstruum 
frumentum  iusso  militem  secum  ferre  castra  movit) ,  prae- 
toris  dimissio  interponatur.  Quid  enim  praetoris  profectio 
cum  hoc  consulis  iusso  habet  commune?  Eane  prius  expec- 

tanda  fuit  quam  consul  consilii  sententiam  exequi  potuif? 
Et  cur  solius  praetoris  dimissio  commemoratur?  Nonne  alii 
apud  consulem  fuerant  et  ipsi  ab  eo  dimittendi?  —  Quare 
aut  omnia  me  fallunt  aut  sub  verbis  praetore  dimisso  latet 
aliquid,  quod  ad  omnes  istos  pertinet,  quos  consul  ad 
consilium  adhibuerat,  quibus  dimissis  ipse  ea,  quae  ibi 
placuerant,  facienda  curavit.  Idque  tibi  praestabo  muta- 
tione  ea,  quam  mutatiouem  vix  recte  dixeris.  Scribe  enim 
Placuit  seq.     Praeiorio  dimisso  consul  seq. 

Locutio  praetorium  dimittere  (den  Kriegsrath  entlassen), 
praeter  hunc  locum  quater  in  scriptore  recurrit.  (XXI,  54,  3 : 
Ita  praetorium  missum.  XXVI,  15,  6:  Fulvius  dimitiens 
praetorium  tribunis  militum  imperavit  seq.  XXX,  5,  2: 
Trihunis  edicit  [Scipio]  ut}  ubi  praetorio  dimisso  signa 
concinuissent,  extemplo  educerent  legiones.  XXXVII,  5,  2: 
Aciliusj  priusquam  praetorium  dimitteret,  denuntiavit,  ut 
ante  lucem  armati  paratique  essent).  Quod  et  ea  librariis 
minus  nota  erat  et  C.  Marcius  praetor  ad  consilium  adhibitus 
consulis  impetum  adiuvare  iussus  erat:  patet,  quam  facile 
hic  corruptela  oriri  potuerit. 

Eiusd.  libri  35,  6. 
(In  consilio  Aemilii  Pauli  consulis,  ubi  disceptabatur, 
utrum  per  Elpei  ripam,  quam  firmissimis  munimentis  rex 
Perseus  firmaverat,  vis  temptanda,  an  alia  via  in  Macedo- 
niam  penetrandum  esset) :  Placebat  quibusdam  et  maxime 
maioribus  natu ,  per  Elpei  ripam  munitionesque  vim  fa- 
cere:  confertis  et  uno  agmine  impetum*)  facientibus  resi- 
stere  Macedonas  non  posse,  ex  tot  castellis  .  ,  .  priore  anno 


*)  Sic  ex  codicis  scriptura:  conferto  et  uno  facientibus  legendum 
esse,  probabiliter  coniecit  Ioannes  Vahlenus  (Zeitschrift  fiir  d. 
osterreicb.  Gymn.  12.  Jahrg.  1861  S.  11)  pro  eo  quod  antea 
legebatur:  vim  facientibus. 

deiectos.  Aliis  placebat  Octavium  cum  classe  Thessaloni- 
cam  petere  et  populatione  maritimae  orae  distrin-gere  copias 
regias ,  ut  altero  ab  tergo  se  ostendente  bello  circumactus 
ad  interiorem  partem  regni  tuendam  nudare  aliqua  parte 
transitus  Elpei  cogeretur.  Tpsi  natura  et  operibus  inex- 
superabilis  ripa  videbatur  et  praeterquam  quod  tormenta 
ubique  disposita  essent,  missilibus  etiam  melius  hostes 
uti  audierat.  Alio  spectabat  mens  tota  ducis  dimissoque 
consilio  Perraebos  mercatores  .  .  .  percunctatur ,  quales  ad 
Perraebiam  transitus  sint.  Cum  loca  non  iniqua  esse  di- 
cerent,  praesidiis  autem  regiis  obsideri,  spem  cepit,  si  nocte 
improviso  .  .  .  adgressus  esset,  deici  praesidia  posse. 

Audiamus  Kochium*)  sic  cle  bis  verbis  disputantem : 
In  hac  Aemilii  cum  consilio  deliberatione  describenda  af- 
fertur  primnm  sententia  eorum,  qui  per  Enipei  munimenta 
vim  faciendam  esse  censebant,  deinde  eorum,  qui  ad  Enipei 
transitum  nudandum  regis  copias  distinere  cupiebant,  tum 
Aemilii  ipsius,  cuius  mens  tota  alio  spectabat.  Inter  haec 
interiiciuntur  verba  ,,ipsiu  cet. ,  quae  quum  ad  Aemilium 
referri  nequeant  propter  verba  valio  spectabat  mens  tota 
ducisu,  necessario  ad  eorum  sententiam  pertinent,  qui  tran- 
situm  fluminis  propter  diffcidtatem  temptandum  non  esse 
cfnsnerant.  Itaque  scribendum  est :  Cuius...  inexsupe- 
rabilis  ripa  videbatur  et .  .  .  missilibus  etiam  melius  hostes 
uti  audierant.   — 

Haec  Kocbius;  qui  optimo  iure  offendit  in  verbis  alio 
spectabat  mens  tota  ducis,  quae  me  quoque  admodum  male 
habent,  etsi  vulgatam  lectionem  nuperrime  tueri  conatus 
est  Vahlenus  loco  supra  laudato  p.  12,  qui  vir  alias  sem- 
per  pereleganti  usus  est  iudicio,  hoc  loco  non  item.  Puta- 
vit  enim  locum  sic  debere  intelligi,  ut  in  illis :  ipsi .  .  . 
videbatur    consulis    sententia   aperiatur,    qualis   ceterorum, 

*)  Brandenburg.  Programm  v.  .!.  1860  S.  17. 

qui  in  consilio  erant,  iudicio  fuerit  opposita  (das  negative 
Urtheil  des  Consuls) ;  in  illis :  alio  spectabat  mens  tota  ducis 
contineatur,  quid  consul  ipse  faciendum  putaverit  (das  po- 
sitive  Urtheil  des  Consuls).  Audio;  sed  nec  Kochium  in 
his  puto  offendisse,  nec,  si  offendit,  recte  offendit;  mihii 
offensioni  est  alia  res  5  nam  ubi  consulis  sententia  iis,  quae 
alii  censuerant?  opponitur,  non  licet  in  initio  sermonis  in- 
definite  dici  ipsi  videbatur ,  tum  demum  sententiae  parte 
iam  adlata,  certiorem  sequi  consulis  notionem  verbis:  alio 
spectabat  mens  tota  ducis.  Expectatur  enim  aut  in  initio 
sententiae:  considi  vel:  duci  ijpsi  aut  si  prius  ijpsi  tantum 
subintellecto  consuli  vel  duci  dictum  erat,  non  certiorem 
iam  sequi  consulis  commemorationem.  Nam  profecto  ut 
nunc  se  sententiae  excipiunt,  nemo  aliter  haec  verba  in- 
telliget  ac  si  qui  prior  nominatur  (ijpsi)  et  qui  postea  se- 
quitur  (dux)  diversae  fuerint  personae,  quo  nihil  potest 
excogitari  perversius. 

Quare  facere  non  possum,  ut  non  cum  Kochio  loco 
corruptelam  subesse  putem;  nec  tamen  coniecturam  ab  eo 
propositam  probo,  quippe  qua  vetere  vitio  sublato  novum 
inferatur  non  minus  foedum.  Nam  quod  dicit  verba  ipsi  .  . . 
videbatur  ad  eos  pertinere  debere,  qui  transitum  fluminis 
propter  diificultatem  temptandum  non  esse  censuerint:  ne 
erant  quidem  in  Eomanorum  eonsilio,  quibus  ea  fuisset,  prseter 
consulem  ipsum  opinio.  Id  inter  eos,  qui  alius  sententiae  ac 
consul  erantj  ambigebatur,  utrum  Romanis  contra  totum  statim 
Macedonum  exercitum  per  Elpei  ripam  vis  facienda  esset, 
(eos  primo  loco  scriptor  nominavit)  an  (ei  secundo  loco 
ponuntur)  Octavius  prius  cum  classe  Thessalonicam  mitten- 
dus,  ut  populatione  maritumae  orae  copias  regias  distrin- 
geret  et  aliqua  pars  Elpei  a  rege  nudaretur.  Ergo,  qui 
posterioris  huius  sententiae  erant,  non  opinabantur  omnino 
non  temptandum  transitum  Elpei  esse7  sed  tum  demum, 
cum    parte    regiarum    copiarum    ad    tutandam    maritimam 

oram  dimissa,  consulis  exercitui  transitus  res  minoris  et 
periculi  et  laboris  foret.  Hoc  enim  spectabat  cura  illa  di- 
stringendarurn  regis  copiarum  et  Elpei  alicuius  partis  ab 
iis  nudandae.  At  si  omnino  isti  homines  per  Elpei  ripam 
transitum  conari  Eomanos  nolebant,  quonam  iure  scriptor 
de  consule  dicere  potuit:  alio  spectabat  mens  tota  ducis, 
cum  consulem  ea  stetisse  sententia,  ut  ob  inexsuperabiles 
difficultates  omnino  non  transire  Elpeum  Komaui  conaren- 
tur,  secl  ut  per  Perraebiam  transitum  experirentur,  et  hanc 
suam  sententiam  etiam  executum  esse  consulem,  tota  inse- 
quens  Livii  narratio  luculentissime  ostendat? 

Quaeritur  igitur,  quomodo  probabilius  tolli  vitium  pos- 
sit,  in  quo  et  Kochius  egoque  haesimus  et  semel  admoni- 
tos  facile  omnes  puto  haesuros?  Ad  id  imitanda  nobis  erit 
boni  medici  consuetudo,  qui  salutis  causa  ne  acriora  qui- 
dem  remedia  solet  aspernari.  Adscribendus  enim  hic  locus 
iis  videtur,  quos  permultos  notavit  Madvigius  Em.  p.  163; 
423;  463  al.  ubi  voces  aliquot,  primum  librariorum  incuria 
omissae,  deinde  margini  adscriptae  pravo  postea  loco  ser- 
moni  insererentur.  Omnia  enim  recte  habebunt,  si  mecum 
transpositione  facta  sic  scripseris:  Placebat  quibusdam  . . . 
per  Elpei  ripam  vim  facere  .  .  .  Aliis  placebat  Octavium 
cum  classe  Thessalonicam  petere  et  populatione  maritimae 
orae  distringere  copias  regias  ut .  .  .  nudare  aliqua  parte 
transitus  Elpei  cogeretur.  Alio  spectabat  mens  tota  ducis; 
ipsi  inexsuperabilis  rijpa  videbatur  et .  .  .  melius  et  certiore 
ictu  hostes  uti  audierat;  dimissso  que  consilio  Perraebos 
mercatores  .  .  .  percunctatur,  quales  ad  Perraebiam  tran- 
situs  sint. 

Ac  tales  loci  poterunt  documento  esse,  quod  Vahlenus 
pag.  13  de  singulis  vocibus  transponendis  rectissime  mo- 
nuit:  „Die  Herausgeber  und  Kritiker  des  Livius  haben  eine 
auffallendc   Scheu   vor   dcm   Mittel   der  Kritik,   das  in  der 


—     30     — 

Umstellung  der  Worte  liegt:  wer,  um  nur  von  den  letzten 
Bitchern  zu  reden,  sich  die  grosse  Zahl  von  Versehen  die- 
ser  Art  in  dem  Wiener  Codex  vergegenwartigt,  wird  jene 
Scheu  fiir  unbegriindet  halten:"  id  in  totas  sententias  trans- 
ponendas  non  minus  cadere. 

Lib.  XLV,  37,  6. 

(In  oratione  M.  Servilii  consularis  contra  Ser.  Sulpi- 
cium  Gralbam,  qui  Aemilio  Paulo,  G-raeciae  domitori,  ob 
privatas  immicitias  adversabatur :)  cui  crimen  nullum,  nul- 
lum  probrum  dicere  poterat,    eius    obtrectare  laucles  voluit. 

Quamquam  inde  a  pueris  docti  sumus,  obtrectandi 
verbum  tertium  casum  adsciscere:  tamen  ante  Madvigium 
omnes  haec  verba  silentio  praetermiserunt.  Is  vero,  cum 
accusativum  Tacitus  demum  et  eius  aequales  habeant,  lo- 
cum  notandum  duxit.  Quod  recte  eum  fecisse  certum  est. 
Nam  a  Livio  certe  talem  structuram  abhorrere  dedita  opera 
omnibus  conlatis  exemplis  mihi  persuasi.  Sunt  autem 
tria  haec:  XXV,  41,  3:  Advolant  Numidae  nuntiantes  po- 
pulares  suos,  quod  praefectum  suum  ab  obtrectantibus  du- 
cibus  gloriae  eius  ablegatum  videant,  quieturos  in  pugna. 
XXXVI,  34,  3:  merito  iratus  erat  (T.  Quinctius),  quod  so- 
los  obtrectasse  gloriae  suae  meminerat.  VIII,  36,  4  (in 
passivo  genere)  de  industria,  ut  obtrectaretur  laudibus  du- 
cis,  impedita  victoria  est. 

Itaque,  nisi  quae  apud  diversos  scriptores  diversisque 
aetatibus  in  usu  erant,  confundenda  iam  sunt:  traditae 
lectionis  defendendae  viam  video  nullam,  emendandae  du- 
plicem.  Aut  enim  calami  errore  obtrectare  ortum  est  ex 
detractare,  quo  verbo  utitur  Livius  XXXVIII,  49,  5 :  Caeca 
invidia  est  nec  quicquam  aliud  scit  quam  detractare  vir- 
tutes,  aut  altius  latere  corruptela  putanda  est.  Nec  teme- 
raria  videbitur  suspitio,  a  scriptore  verbum  significantius  et 
magis   exquisitum  positum   esse,   quod   cum  raro  legeretur 

explicationem  postulare  videretur,  deinde  hanc  ipsam  ex- 
plicationem  in  textum  receptam  veram  lectionem  removisse. 
Fortasse  igitur  sic  scripserat  Livius:  cui  crimen  nullum, 
nullum  probrum  dicere  poterat,  eius  adlatrare  laudes  voluit. 

Adlatrandi  verbum,  quod  dicitur  de  homine,  qui  oc- 
caecatus  cupiditate  veri  criminis  materia  deficiente  fictis 
vanisque  criminationibus  adversarium  suspectum  facere  stu- 
det,  et  ad  lmnc  locum  aptissimum  est  et  facile  per  ob- 
trectare  explicari  potuit;  est  enim  nunc  in  scriptore  a:ia^ 
tiQruerov  XXXVIII,  54:  Morte  Africani  crevere  inimico- 
rum  animi ,  quorwm  princeps  fuit  M.  Porcius  Cato ,  qui 
vivo  quoque  eo  adlatrare   macjnitudinem   eius  solitus  erat. 

Prior  tamen  medela  ut  simplicior  mihi  videtur  prae- 
stantior;  alteram  ob  id  non  negligendam  duxi,  ne,  si  forte 
—  quae  nunc  est  glossas  investigandi  diligentia  —  alii 
in  eandem  inciderint,  me  ut  lippum  derideant,  quod  rem 
tam  clarain  tamque  apertam  non  viderim. 

In  eiusdem  Servilii  oratione  sequuntur  (cap.  39,  2) 
haec:  Quodsi  in  curru  scandentes  Capitolium  .  .  .  L.  Paidus 
privatus  interroget:  L.  Anici,  Cn.  Octavi,  utrum  vos  di- 
gniores  tirivmpho  esse  an  me  censetis?  currum  ei  cessuri  et 
prae  pudore  videntur  insignia  ipsi  sua  tradituri. 

Structura  cedere  alicui  rem  pro  concedere,  cum  nullo 
huius  quidem  aetatis  scriptoris  exemplo  defendi  possit,  Madvi- 
gius  e  codicis  scriptura:  currum  i  cessuri  legendum  pro- 
posuit  aut :  curru  descensuri  (id  quod  Hertzius  recepit), 
aut:  currum  ei  concessuri.  Sed  recte  habebit  locus,  si  de- 
leta  littera  m  (in  currum)  ut  ex  lineola  —  temere  super- 
imposita  orta,  scripserimus :  curru  ei  cessuri.  Eandem  enim 
structuram  habes  XLV,  11,  11  :  non  aliter  exercitum  re- 
ducturum,  nisi  sibi  tota  Cypro  cederet  (rex). 

Restant  emendanda  quae  sequuntur  eiusd.  cap.  §.  9: 
Cui  sortito  provinciam,  cui  projiciscenti  praesagientibus 
animis    victoriam   triumphumque    destinavimus ,    ei    victori 

triumphum  negaturi  f  et  quidem  non  tantum  homines,  sed 
deos.etiam  suo  honore  fraudaturi  ? 

In  his  non  soluni  praeeunte  Madvigio  post  negaturi, 
sumus  addendum  videtur,  sed  etiani  que  post  triumphum 
delenduni.  Nam  et  in  eo  cernitur  Eomanorum  stultitia,  ut 
qui  nondum  certa  victoria  (praesagientibus  animis  victo- 
riam)  Aemilio  triumphum  destinaverint,  tum  re  vera  victo- 
ria  reportata  (victori)  triumplmm  sint  negaturi-  non  in  eo, 
quod  cum  proficiscenti  consuli  et  victoriam  et  triumphum 
destinaverint,  tunc  ei  alterum  tantum  (triumphum)  negatum 
voluerint;  et  aegre  ad  praesagientihus  animis  desideramus 
obiectuni*),  nec  denique,  quemadmodum  triumphum,  quae 
res  penes  ipsos  erat,  alicui  destinare  Eomani  recte  dici 
potuerunt,  item  victoriam.  Apparet  hominem,  qui  duos 
accusativos  (victoriam  -  triumphum)  iuxta  positos  non  in- 
tellexerat,  particulam  (que)  addidisse. 

I  puer  atque  meo  citus  hanc  expunge  libello. 


*)  Cf.  I,  38,  7 :  Iam  praesagiente  animo  futuram  olim  ampli- 
tudinem  loci  XXX,  20,5:  Iam  Tioc  ipsam  praesagiens  animo 
praeparaverat  ante  naves.  Plinius  h.  n.  X,  24  extr.:  Totis 
noctibus  canendo  Boeotii  praesagivere  victoriam. 

V    I    T    A. 

Natus  sum  Aquisgrani  anno  huius  saeculi  XLII,  patre  Iosepho, 
matre  Carolina  e  gente  Iansenius  adhuc  superstitibus.  Fidem 
profiteor  catholicam.  Decem  annos  natus  gymnasium  adii  Bounense, 
quod  sub  Ludovico  Schopeno,  viro  clarissimo,  floret.  Per  octo 
ibi  annos  versatus  universitatis  Bonnensis  civibus  adscriptus  sum, 
ubi  per  septem  semestria,  saepius  adversa  valetudine  a  litterarum 
dulcissimis  studiis  distentus,  doccntes  audivi  hosce  viros:  Diez, 
Heimsoeth,  Iahn,  Loebell,  Reifferscheid,  Eitschl,  Kitter, 
Schaarschmi  dt,  Schmidt,  Schopen,  Simrock;  qui  etsi 
omnes  de  studiis  meis  optime  meriti  sunt :  tamen  inprimis  me  sibi 
obstrinxcrunt  Otto  Iahnius  et  Fridericus  Ritschelius,  quippe 
qui  me  dignum  iudicaverint,  quem  in  seminarium  philologicum  re- 
ceptum  interiore,  ut  ita  dicam,  institutione  sua  frui  paterentur. 
Ritschelii  praeterea  erga  me  benevolentia  factum  est,  ut  exerci- 
tationibus  epigraphicis  intcressem,  quod  ob  temporum  angustias  non 
ultra  semestris  spatiuin  mihi  licuisse  valde  doleo.  Talium  igitur 
virorum,  quos  ut  nactus  sim  praeceptores,  bono  meo  fato  factum 
dico,  gratam  memoriam  nunquam  non  animo  meo  polliceor  inhaesuram. 
Denique  magnopere  mihi  peccare  viderer  nisi  pio  gratoque  animo 
mentionem  facerem  Ioannis  Freudenbergii  praeceptoris  mei 
adfinitatis  et  amicitiae  vinculis  niccum  coniunctissimi ,  qui ,  quae 
est  animi  eius  liberalitas,  et  bibliothecae  suae  opibus  pro  meis 
uti  me  iussit  et  animo  semper  paratissimo  egregio  suo  consilio  stu- 
dia  mea  adiuvit;  quapropter  ei  publice  gratias  ago  quain  maximas. 

VI 


In  glossematis  rimandis  vehementer  optandum  est,  ut  maiore 
incipiant  critici  cautione  uti. 

Locus  depravatus  Horatii   (Sat.  I,  3,  120)  faciUime  sanatur 
sic  interpungendo : 

,,Nam  ut  ferula  caedas  meritum  maiora  subire  Verberaf 
—  Xon  vereor,  cum  dicas  esse  pares  res,u  cet. 
In  Sophoclis    Oedipo  Coloneo   (vers.  1551  edit.  Dindorfii)  le- 
gendum  coniicio : 

^dtj  yuo    eoTim  t/))'   rsXevruiav,  piov  xovipcov  nutf  'Abdrf1  ctt. 
Versuum  ordo  in  Poenuli  prologi  initio  tralaticius  ferrinequit. 
In  verbis  Taciti:  rPergere  ad  Treviros  et  externae  fidei"  (Ann. 
I,  41)  delendum  est  ,,e£u. 

Quam  sibi  de  optima  rei  publicae  forma  speciem  finxit  Plato : 
ea  vita  non  potest  exprimi. 

